A 64. BAFTA-gálán is a legtöbb jelölést kapta, összesen 14-et. Ennek a felét sikerült is megnyernie, az alkotók vihették haza a legjobb filmnek, legjobb férfi főszereplőnek (Firth), legjobb férfi mellékszereplőnek (Rush), legjobb női mellékszereplőnek (Bonham Carter), legjobb eredeti forgatókönyvnek (Seidler), legjobb filmzenének és legjobb brit filmnek járó elismeréseket. A 68. Golden Globe-gála mindössze egyetlen díjat hozott (Firth megnyerte a legjobb férfi főszereplőnek járó díjat), annak ellenére, hogy csakúgy, mint az Oscar és BAFTA esetében, itt is a legtöbb jelölést kapta, összesen hetet.